Public procurement notice: Contract Notice
Published: 2022-05-23
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33169000
Estimated value: 1100000 EUR
Submission deadline: 2022-06-21
Award criteria: The most economic tender

Technical requirements: Helsingin ja Uudenmaan Sairaanhoitopiirin kuntayhtymä (jäljempänä "HUS") kilpailuttaa tarjouspyyntöasiakirjojen mukaisesti Siltasairaalaan tulevat kirurgiset instrumentit (jäljempänä instrumentit) ja niihin mahdollisesti liittyvät palvelut (mm. huolto).
Puitejärjestely on rajattu koskemaan ainoastaan Siltasairaalaan tulevia kirurgisia instrumentteja. HUS on kilpailuttanut ja kilpailuttaa erikseen sen laajempaan käyttöön tulevat kirurgiset instrumentit.
Meilahden sairaala-alueelle on valmistelumassa Siltasairaala, joka muun muassa korvaa Töölön sairaalan sekä osan Syöpätautien klinikasta. Ensimmäiset potilaat otetaan vastaan vuonna 2023.
Siltasairaalassa aloitettavan leikkaustoiminnan mahdollistamiseksi HUSilla on tarve varustaa leikkaussalit monikäyttöisillä kirurgisilla instrumenteilla.
Hankinta toteutetaan puitejärjestelynä siten, että HUS valitsee kahdeksan (8) kokonaistaloudellisesti edullisinta tarjoajaa puitesopimustoimittajaksi, joilta voidaan ostaa Siltasairaalan kirurgiset instrumentit ja niihin mahdollisesti liittyvät palvelut (mm. huolto) HUSin kulloistenkin tarpeiden ja jäljempänä kuvatun mukaisesti.
Hankinnan ennakoitu kokonaisarvo on laskettu neljälle (4) vuodelle (Alv 0 %). Puitejärjestelyssä HUSilla ei ole määräostovelvoitetta (ts. arvio sopimuskauden hankintamääristä ei sido HUSia). Tilausmäärät voivat vaihdella vuosittain. Sopimuksen kesto on kaksi (2) vuotta, minkä lisäksi HUSilla on mahdollisuus jatkaa sopimuksen voimassaoloa enintään kahdella yhden vuoden mittaisella optiokaudella (12kk + 12kk).
Puitesopimustoimittajien valintaperusteena on kokonaistaloudellinen edullisuus. HUS valitsee puitesopimustoimittajat mukaan puitejärjestelyyn seuraavilla kokonaistaloudellisen edullisuuden vertailuperusteilla siten, että hinnan painoarvo on 80% ja laadun painoarvo on 20%:
a) Vertailukorin hinta, 80 %. Alimman vertailuhinnan antanut tarjoaja saa täydet 80 pistettä. Muiden tarjoajien hintapisteet lasketaan seuraavalla kaavalla: alin hinta  / tarjoajan hinta x 80.
Tarjousten hinta- ja laatupisteet lasketaan yhteen. Yhteensä kahdeksan (8) parhaat yhteispisteet saanutta tarjoajaa valitaan puitesopimustoimittajiksi. Mikäli soveltuvuusvaatimukset täyttäviä ehdokkaita on vähemmän kuin kahdeksan (8), ei edellä kuvattua tarjousten vertailua ole tarpeen suorittaa. Vertailuperusteet on kuvattu tarkemmin kohdassa "Hankinnan kohteen kriteerit".
1. Yksittäisissä hankintalain (1397/2016) 25 §:n kansallisen kynnysarvon alittavissa puitejärjestelyn sisäisissä hankinnoissa (enintään 59.900 euroa) tilaus tehdään puitejärjestelyyn valitulta palveluntuottajalta tai palveluntuottajilta tilaajan harkinnan mukaan tarve ja saatavuus huomioiden.
2. Sopimuskaudella hankintalain 25 §:n kansallisen kynnysarvon ylittävät hankinnat tehdään käyttäen kevennettyä kilpailutusta (nk. minikilpailutus).
Minikilpailutuksissa tarjouspyynnöt lähetetään kaikille puitesopimustoimittajille. Minikilpailutuksen perusteella hankinta tehdään kokonaistaloudellisesti edullisimmalta tarjoajalta/edullisimmilta tarjoajilta. Kokonaistaloudellisesti edullisin on tarjous, joka on hinnaltaan tai hinta-laatusuhteeltaan paras. Vertailuperusteena sisäisissä kilpailutuksissa voi siten olla 100 % hinta tai hinta-laatusuhde, joka määritellään tarkemmin minikilpailutuksen tarjouspyynnössä noudattaen seuraavia periaatteita:
- Laadun painoarvo 40-20%, jossa vertailuperusteena voidaan käyttää tuotetestausta, takuuajan pituutta, tuotantoketjun jäljitettävyyttä ja/tai tuotevalikoiman laajuutta.
Suurin osa tarvittavista instrumenteista tullaan hankkimaan minikilpailutuksena toteutettavana isompana kertahankintana kesän 2022 aikana.
Hankinnan kohteeseen kuuluvat ainoastaan Siltasairaalassa käytettävät kirurgiset monikäyttöiset instrumentit. Hankinnan kohteeseen kuuluvat sekä erikoisaloilla käytössä olevat ns. erikoisinstrumentit että  nk. yleisinstrumentit. Muualla HUSissa käytössä olevat kirurgiset instrumentit eivät kuulu tähän hankintaan.


Award value: 1100000